શુક્રવારે બપોરે રાજન્દ્ર ઠાકુર તેની કાર પાર્ક કરી રહ્યો હતો ત્યારે એ રાહદારીઓને ચાલવામાં અગવડ પડી શકે છે એમ જોઈ એ વિસ્તારમાં રહેતા એક ફ્રેન્ડને મળવા આવેલા સુબ્રમણ્યમે તેને કાર આગળ પાર્ક કરવા કહ્યું હતું. આ બાબતે તેમની વચ્ચે બોલાચાલી થઈ હતી. ત્યાર બાદ રાજેન્દ્ર અને તેના મિત્રે મળીને સુબ્રમણ્યમને મારવાનું શરૂ કર્યું હતું. એટલાથી સંતોષ ન થતાં તેમણે તેમને કારમાં નાખીને એક કલાક સુધી ફેરવ્યા હતા. ત્યાર બાદ તેમને કલાનગર જંક્શન પર છોડીને નાસી ગયા હતા. સુબ્રમણ્યમનો કૉન્ટૅક્ટ ન થતાં તેમના પરિવારને ભારે ચિંતા થઈ રહી હતી, કારણ કે તેઓ તેમને શોધી રહ્યા હતા. આખરે સાંજે પોલીસે જ્યારે ભાભા હૉસ્પિટલમાં આ બાબતે પૂછપરછ કરી હતી અને ફૅમિલીને જાણ કરી હતી.